Vienareikšmiškai pas gydytoją toksikologą rekomenduojame apsilankyti, kai pats suvokiate savo priklausomybę alkoholiui, narkotikams ar receptiniams vaistams, tačiau negalite jos atsikratyti. Ar reikalinga toksikologo pagalba, kuomet išgeriate vyno taurę vakarieniaujant, vienareikšmiško atsakymo nėra. Skirtingose šalyse specialistų rekomendacijos dėl nuolat vartojamo alkoholio dozės sąsajos su priklausomybės liga – skiriasi. Lietuvoje vyrams rekomenduojama neviršyti keturių, o moterims – dviejų standartinių vienetų. Du standartiniai vienetai yra maždaug pusė litro alaus bokalo, 100 ml taurė vyno. Pasak toksikologo R. Badaro, jeigu tokių kiekių per dieną neviršijame, didelės rizikos sveikatai nekeliame. Tačiau ir tokios nedidelės, bet nuolat vartojamos alkoholio dozės gali lemti priklausomybės išsivystymą.